‘ยูโอบี’เปิดตัวทริกเกอร์นอกลุยตราสารหนี้
บลจ.ยูโอบี เปิดตัวทริกเกอร์ฟันด์ลงทุนตราสารหนี้ต่างประเทศกองแรกในไทย ตั้งเป้าผลตอบแทน 5% ภายใน 1 ปี
25 ม.ค. 2556

บลจ.ยูโอบี เปิดตัวทริกเกอร์ฟันด์ลงทุนตราสารหนี้ต่างประเทศกองแรกในไทย ตั้งเป้าผลตอบแทน 5% ภายใน 1 ปี
นายวนา พูลผล ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า บริษัทออกกองทุนเปิด ยูโอบี โทเทิล รีเทิร์น ทริกเกอร์ ฟันด์ 1 (UOBTRT1) เสนอขายครั้งเดียวระหว่างวันที่ 2228 ม.ค. 2556 ลงทุนในกองทุน PIMCO Total Return ExchangeTraded Fund เป็นกองทุนรวมตราสารหนี้ที่มีขนาดใหญ่ที่สุดในโลก ตั้งเป้าผลตอบแทน 5% ภายใน 1 ปี
“กองทุนนี้เป็นอีกทางเลือกสำหรับนักลงทุนที่ต้องการกระจายความเสี่ยงจากการลงทุนในหุ้นไทยไปยังตราสารหนี้ต่างประเทศและเพิ่มโอกาสได้รับผลตอบแทนที่มากขึ้น เนื่องจากกองทุนหลักเน้นบริหารในเชิงรุกเพื่อสร้างผลตอบแทนเป็นบวก อีกทั้งยังเป็นกองทุนตราสารหนี้ต่างประเทศกองแรกของไทยที่เป็นทริกเกอร์ฟันด์”นายวนา กล่าว
ทั้งนี้ ในเดือน ม.ค.นี้ บริษัทประสบความสำเร็จอย่างต่อเนื่องในกองทุนทริกเกอร์ฟันด์ที่กำหนดผลตอบแทนเป้าหมาย โดย 3 กองทุนทริกเกอร์ที่ลงทุนในหุ้น ได้แก่ กองทุนเปิด ยูโอบี ซุปเปอร์ สไตรค์ 9 กองทุนเปิด ยูโอบี ซุปเปอร์ สไตรค์ 10 และกองทุนเปิด ยูโอบี ซุปเปอร์ สไตรค์ เพื่อการเลี้ยงชีพ 2 สามารถสร้างผลตอบแทนเป็นไปตามเป้าหมายที่ 7% ภายในเวลาไม่ถึง 2 เดือน 
ขณะที่กองทุนเปิด ยูโอบี ซุปเปอร์ สไตรค์ 11 ซึ่งเปิดขายเมื่อวันที่ 18-22 ม.ค. 2556 มียอดเงินลงทุน 1,963.37 ล้านบาท แสดงให้เห็นถึงความมั่นใจเชิงบวกต่อเศรษฐกิจไทยของนักลงทุนที่เป็นไปในทิศทางเดียวกับมุมมองของบริษัท